Nkandla: Madonsela-verslag sloer weens uitstaande inligtingZuma se Nkandla-woning ’n Verslag deur die openbare beskermer, Thuli Madonsela, oor die omstrede verbeterings aan president Jacob Zuma se private woning in die noorde van KwaZulu-Natal kan nog nie voltooi word nie, aangesien Madonsela steeds nie al die nodige inligting ontvang het nie. Madonsela se woordvoerder, Kgalalelo Masibi het vandag in ’n verklaring gesê die party wat die inligting verskuldig is, moet dit voor 30 September verskaf, waarna ’n voorlopige verslag aan die betrokke partye voorgelê sal word. Die verslag sal na verwagting die uitermatige besteding van meer as R206 miljoen rand op Zuma se privaat woning in Nkandla ondersoek. Die betrokke partye sal ’n geleentheid kry om kommentaar te lewer op die bevindings van die verslag, waarna die finale verslag voltooi en gepubliseer sal word.